**Krajevna skupnost GODIČ**

**Godič 73 a**

**1242 Stahovica** Godič, 3.2.2020

**AKOS**

**Stegne 7**

**1000 Ljubljana**

**Zadeva: 0073-1/2020**

**Zadeva: Dopolnitve k predlogu poročila - Pošta Stahovica 1242**

Spoštovani!

S strani občine Kamnik smo obveščeni, da je pošta Stahovica ena izmed pošt, ki naj bi se zapirale.

V imenu prebivalcev se na vas se obračamo s prošnjo, da pošta ostane v delovanju, saj jo prebivalci potrebujejo, naslednja Pošta je namreč lokacijsko oddaljena več kot 5km.

Omenjena pošta pokriva prebivalce iz več krajevnih skupnosti med drugim tudi našo KS Godič, ki obsega vasi Godič, Kršič, Brezje in Vodice nad Kamnikom. Vasi so razmera težko dostopne, zato bi jim zaprtje pošte povzročilo še dodatne nevšečnosti. Poleg poštnih storitev se namreč na pošti opravljajo tudi bančne storitve in manjši nakupi izdelkov, ki jih pošta ponuja kot so sveče, voščilnice, razne kartice in druge malenkosti.

Prav tako naša pošta potrebuje delovni čas, ki bo prilagojen na potrebe vseh prebivalcev, kar v praksi pomeni, da mora biti odprta ves dan, brez deljenega delovnega časa.

Naprošamo naslovnika, da ponovno preveri situacijo glede pošte v Stahovici, kajti občani pošto potrebujejo, samo zaprtje pa bi pri prebivalcih povzročilo še nadaljnje nevšečnosti in nezadovoljstvo.

V upanju na pozitivno rešitev naše prošnje vas lepo pozdravljamo.

 Svet KS Godič

 Predsednica:

 Mira Potokar, l.r.